154 



Natuglers noget langsomme og stilfærdige Maade at være paa, 

 forundres man over den helt forskellige Maade, hvorpaa den unge 

 Kirkeugle optræder. Den er langt mere Dagfugl end Natuglen, 

 er langt livligere og hurtigere i alle sine Bevægelser, og dens 

 Stillinger er helt andre; ejendommelig er saaledes den Maade, 

 hvorpaa den stadig retter sig op, medens Natugleungerne kryber 

 sammen; i det hele var den fangne Kirkeugle en munter og 

 fornøjelig lille Fugl. Den blev fodret med Kød, Spurve og Mus, 

 men, skønt indespærret, formaaede den at skaffe sig en ekstra 

 Ration; dens Gylp viste tydeligt, at den i Skumringen flittigt 

 fangede Skarnbasser og andre Biller, der kom flyvende gennem 

 Burets Masker. 



SNEUGLE (Nydea nivea). I min Dagbog staar der for 15 No- 

 vember 1916: »Det var i Nat blevet Frostvejr, iøvrigt klart og 

 smukt; i Skumringen cyklede jeg ud ad Landevejen, og da jeg 

 kom forbi de unge Birke i Skoven, fløj der noget hvidt mellem 

 Stammerne; havde, det blæst, vilde jeg have tænkt, at det var 

 et Stykke hvidt Papir, men det var ganske stille; da jeg kom 

 forbi Skoven ud paa den aabne Mark, fløj en vældig Ugle op 

 foran mig, satte sig igen noget fra mig og fløj derpaa i lang 

 Tid omkring i Luften, tegnende sin Silhuet tj'delig mod den 

 klare, vestlige Himmel; men Farven kunde jeg ikke se. Imidler- 

 tid nærer jeg ikke mindste Tvivl om, at det var en Sneugle, og 

 at det var den, som først fløj op mellem Birkene.« 



SLØRUGLE (Strix flammea). Almindelig er den næppe her 

 paa Egnen; jeg har en Gang faaet den bragt levende og en Gang 

 fundet en død Fugl paa Landevejen. 



NATUGLE (Syrnium aliico). I mange Aar har vi haft Uglen 

 her ved mit Hus som en kær Nabo, lyttet med Glæde til dens 

 mange forskellige Lyd og med Interesse fulgt dens Familieliv, 

 hvorom jeg skal berette lidt nærmere. 



I Foraaret 1910 hørte jeg stadig fra min Have Uglens Skrig, 

 men det var mig umuligt at opdage, hvor den ynglede ; der var 

 absolut ingen passende Redelejlighed til den. Saa hørtes en 

 Morgen først i Maj en frygtelig Skrigen af Raager og Krager 

 oppe over nogle forladte Raagereder i de høje Bøge i min Have, 

 og det viste sig da, at Uglen i Mangel af et hult Træ eller lig- 

 nende havde taget til Takke med en gammel Raagerede. Midt 

 i Maj blæste under en stærk Østenvind, der fik Trætoppene til at 



